ORDE do 29 de abril de 2021, conxunta da Consellería de Cultura, Educación e Universidade e da Vicepresidencia Segunda e Consellería de Economía, Empresa e Innovación, pola que se modifica a Orde do 31 de decembro de 2020 pola que se establecen as bases para a concesión, en réxime de concorrencia competitiva, das axudas de apoio á etapa de formación posdoutoral nas universidades do Sistema universitario de Galicia, nos organismos públicos de investigación de Galicia e noutras entidades do Sistema de I+D+i galego, e se procede á súa convocatoria para o ano 2021 (códigos de procedemento ED481B e IN606B).
Consellería de Cultura, Educación e Universidade — III. Outras disposicións — 14/05/2021

Mediante a Orde do 31 de decembro 2020 (
Diario Oficial de Galicia
número 17, do 27 de xaneiro de 2021), a Consellería de Cultura, Educación e Universidade e a Vicepresidencia Segunda e Consellería de Economía, Empresa e Innovación convocaron as axudas de apoio á etapa de formación posdoutoral nas universidades do SUG, nos organismos públicos de investigación de Galicia e noutras entidades do Sistema de I+D+i galego.
O artigo 15.3 da dita orde indica que a data límite para a sinatura dos contratos, que se establecerá na resolución de adxudicación das axudas, será en todo caso antes do 1 de xuño de 2021, agás para as persoas non comunitarias que poderá ser ata o 31 de agosto de 2021.
Tendo en conta o volume de solicitudes presentadas e a complexidade técnica que implica a avaliación destas solicitudes, que a teñen que realizar persoas expertas de fóra do Sistema de I+D+i galego alleas aos órganos tramitadores, cómpre modificar a data de sinatura dos contratos establecendo como data límite o 1 de xullo de 2021, agás para as persoas non comunitarias que poderá ser ata o 30 de setembro de 2021. Esta modificación non supón alteración do importe global previsto na convocatoria.
En consecuencia, e no uso das atribucións que temos conferidas,
Artigo único. Modificación dos artigos 3.1, 15.1, 15.3 e 18.2 da Orde do 31 de decembro de 2021, conxunta da Consellería de Cultura, Educación e Universidade e da Vicepresidencia Segunda e Consellería de Economía, Empresa e Innovación, pola que se establecen as bases para a concesión, en réxime de concorrencia competitiva, das axudas de apoio á etapa de formación posdoutoral nas universidades do SUG, nos organismos públicos de investigación de Galicia e noutras entidades do Sistema de I+D+i galego, e se procede á súa convocatoria para o ano 2021, que quedan redactados como segue:
O artigo 3.1 queda redactado da seguinte maneira:
«1. Poderanse conceder ata 49 axudas (a previsión inicial é de 40 en universidades do SUG e 9 no resto de entidades beneficiarias), dun máximo de tres anos, que comezarán o 1 de xullo de 2021, sen que en ningún caso poidan superar a duración máxima de tres anos e que non poderán ser obxecto de prórroga».
No artigo 15.1 engádese un segundo parágrafo, que queda redactado da seguinte maneira:
«
Ademais, xunto co escrito de aceptación da axuda, as entidades beneficiarias terán que achegar un plan de estadías axustado á nova data de comezo do contrato, no caso das persoas investigadoras cuxo plan de estadías se vexa afectado pola modificación da data de sinatura do contrato
».
O artigo 15.3 queda redactado da seguinte maneira:
«
3. A data de comezo dos contratos será o 1 de xullo de 2021, agás para as persoas non comunitarias que poderá ser ata o 30 de setembro de 2021
».
No artigo 18.2 modifícase o crédito para as anualidades de 2021, 2023 e 2024, que queda da seguinte maneira:
Disposición derradeira única.
Entrada en vigor
Esta orde entrará en vigor o día da súa notificación e publicarase no
Diario Oficial de Galicia
.
Santiago de Compostela, 29 de abril de 2021